Avión

**Avión** é un concello da provincia de Ourense, pertencente á comarca do Ribeiro. Segundo o IGE a súa poboación no ano 2016 era de 1910 habitantes (1962 en 2015, 2730 no 2006, 2780 no 2005, 2804 no 2004, 2881 no 2003). O xentilicio é .

## Xeografía 
miniatura|dereita|200px|Casa consistorial.

Sitúase no noroeste da comarca do Ribeiro. Limita ao norte con Beariz, ao sur con Carballeda de Avia, ao leste con Boborás e Leiro, e ao oeste cos concellos da Lama, Fornelos de Montes e Covelo.

É un concello montañoso e de relevo accidentado. As serras do Suído e Faro de Avión limitan o concello polo oeste superando os 1.000 metros de altitude. Desde os cumios o relevo descende abruptamente, dando lugar a vales encaixados que dificultan as comunicacións.

A rede fluvial está formada polo río Avia e os seus afluentes. O Avia nace en Fonte Avia, parroquia de Nieva, e recibe en Avión tres afluentes de importancia: o Couso, o Valderías e o río Cardelle, que forma o límite cos concellos de Boborás e Beariz.

O clima de Avión vén condicionado polas diferenzas de altitude entre as distintas terras do concello. Nas serras do Suído e Faro de Avión o clima é de montaña, frío en inverno e con intensas precipitacións mentres que nas zonas máis baixas as temperaturas son máis cálidas aproximándose ao tipo de clima mediterráneo da comarca do Ribeiro. Na zona intermedia entre a montaña e os vales pode dicirse que aparece un tipo de clima continental. O observatorio de Amiudal, a 553 m de altitude, rexistra unhas medias aproximadas de 5,5&nbsp;°C en xaneiro e 19&nbsp;°C en xullo.

### Demografía 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:4923
  bar:1910 from:0 till:5090
  bar:1920 from:0 till:5183
  bar:1930 from:0 till:5186
  bar:1940 from:0 till:5583
  bar:1950 from:0 till:5450
  bar:1960 from:0 till:4617
  bar:1970 from:0 till:3178
  bar:1981 from:0 till:3991
  bar:1991 from:0 till:3419
  bar:2001 from:0 till:2812
  bar:2009 from:0 till:2610
  bar:2014 from:0 till:2053

PlotData=
  bar:1900 at: 4923 fontsize:S text:4923 shift:(-10,5)
  bar:1910 at: 5090 fontsize:S text:5090 shift:(-10,5)
  bar:1920 at: 5183 fontsize:S text:5183 shift:(-10,5)
  bar:1930 at: 5186 fontsize:S text:5186 shift:(-10,5)
  bar:1940 at: 5583 fontsize:S text:5583 shift:(-10,5)
  bar:1950 at: 5450 fontsize:S text:5450 shift:(-10,5)
  bar:1960 at: 4617 fontsize:S text:4617 shift:(-10,5)
  bar:1970 at: 3178 fontsize:S text:3178 shift:(-10,5)
  bar:1981 at: 3991 fontsize:S text:3991 shift:(-10,5)
  bar:1991 at: 3419 fontsize:S text:3419 shift:(-10,5)
  bar:2001 at: 2812 fontsize:S text:2812 shift:(-10,5)
  bar:2009 at: 2610 fontsize:S text:2610 shift:(-10,5)
  bar:2014 at: 2053 fontsize:S text:2053 shift:(-10,5)

## Historia 
dereita|miniatura|Festa Mexicana de Avión.
No século XI Avión correspondía ao territorio xurisdicional do Metropolitano de Braga, recoñecido en 1010 polos bispos de Mondoñedo, Astorga, Lugo, Tui, Ourense, Lamego, Coímbra, Porto e Viseu. Porén, esa dependencia non debeu durar máis alá da implantación da Monarquía en Portugal en 1139.

En 1150, debido a unha competencia sobre límites das dioceses entre os prelados de Oviedo, Ourense e Astorga, o Papa Uxío III encomendoulle a resolución do conflito a Afonso VII de Castela. O rei dispuxo o 1 de marzo dese mesmo ano, que o Bispo de Oviedo cedese ao de Ourense a parte diocesana da Limia, desde o monte de Padrón ata Donia, e desde o río Azor até o Arnoia até a súa desembocadura no Miño; até Barroso coas igrexas de Petrayn e as de Castela; a de Orcellón; as igrexas de Avia e de Avión.

En 1156 o Bispo de Ourense e o Cabido de Tui fixeron unha partición de igrexas das súas dioceses, na que figura o arciprestado de Novoa e Avión; segundo isto, parte do territorio de Novoa e Avión (mais non Ribadavia), pertencían xa a aquela diocese, e a outra parte do territorio, chamada terras de Avia e Avión, formaba parte da diocese de Ourense. En 1215 chega a Orde do Temple a Avión, á igrexa de San Andrés de Abelenda.

En 1375 instáurase o señorío dos Sarmiento, condes de Ribadavia. A súa xurisdición abarcaba as freguesías de Avión, Abelenda, Amiudal, Barroso, Nieva, Couso (que compartía co mosteiro de Melón) e Córcores. Todas elas debían pagar o tributo da "fumaza" ou "fogaza", abolido por Isabel II en 1837.

Trala división territorial de España en 1833 foi concello de seu até xuño de 1843, cando a casa consistorial se trasladou a Abelenda de Avión.

## Cultura 
### Toponimia 
O seu nome procede do veciño río Avia. Porén popularmente asociouse o nome ao da Andoriña de cu branco, que tamén recibe o nome de *avión*, polo que no escudo do concello aparece este animal. Avia procede da raíz indoeuropea celta *av-* ou *au-*, fonte, corrente de auga. Comparte orixe co río Ave (chamado *Avó* na época da Gallaecia, hoxe Ave, ao norte do Porto) e con outros ríos franceses, españois e italianos.

### Patrimonio 
#### Patrimonio natural 
Salienta Pena Corneira, un espazo declarado monumento natural, onde atopamos formacións rochosas senlleiras e un importante patrimonio natural.

#### Patrimonio etnográfico 
Salientan, entre as innumerables construcións tradicionais, os chozos do Suído.

## Galería de imaxes 
## Parroquias 
## Lugares de Avión 
Para unha lista completa de todos os lugares do concello de Avión vexa: Lugares de Avión.

## Notas 
## Véxase tamén 
### Outros artigos 
* Eleccións municipais en Avión

### Ligazóns externas 
* Documental Avión, el pueblo ausente da RTVE